b'\n_START_ARTICLE_\nZelo lahek reaktivec\n_START_PARAGRAPH_\nZelo lahek reaktivec, tudi VLJ, Very Light Jet, Personal Jet je vrsta majhnega reaktivnega letala. Prej so jih ozna\xc4\x8devali tudi kot MicroJet. Po navadi ima dva turboventilatorska motorja, lahko pa tudi samo enega. Po navadi ima 4-8 sede\xc5\xbeev in ima maksimalno vzletno te\xc5\xbeo manj\xc5\xa1o od 5 ton. Certificiran je tako, da ga lahko leti samo en pilot. So precej la\xc5\xbeji kot obi\xc4\x8dajna poslovna letala in tudi podro\xc4\x8dje operacij se razlikuje. Nimajo stevardes in niso tako luksuzni kot obi\xc4\x8dajna poslovna letala. VLJ bodo lahko v prihodnosti povsem revolucionirali letalski promet._NEWLINE_Lastnik VLJ-a je v veliko primerih tudi pilot, upravljanje letala je primerljivo z bolj naprednim \xc5\xa1portnim letalom, v nekaterih primerih celo la\xc5\xbeje. Za upravljanje uurboventilatorskega motorja se uporablja samo ena ro\xc4\x8dica, pri propelerskih so po navadi dve ali tri: mo\xc4\x8d, naklon propelerja in me\xc5\xa1anica goriva. Elektronski sistem krmiljenja motorja FADEC, skrbi, da motor deluje v parametrih. Prav tako je VLJ opremljen z avtopilotom, kar je zelo uporabno, ko pilot leti sam, brez kopilota v instrumentalnih IFR pogojih, pogojih slabe vidljivosti in kjer je potrebna to\xc4\x8dna navigacija._NEWLINE_Zelo lahki reakivci lahko vzletujejo in pristajajo z zelo kratkih stez, kar jim omogo\xc4\x8da precej ve\xc4\x8dje obmo\xc4\x8dje uporabe kot navadni reaktivci. VLJ, posebej, tisti z enim motorjem imajo zelo majhno te\xc5\xbeo, zato lahko v primeru nevarnosti uporabimo re\xc5\xa1evalno padalo - BRS (Ballistic Recovery Systems). So pa lahki reaktivci kljub samo enem motorju, precej bolj varni kot navadna batna \xc5\xa1portna letala. Ve\xc4\x8dino VLJ poganja turbofan Williams FJ33 ali pa Pratt-Whitney PW615'